15 अक्तूबर को बल्लियों के सहारे पिंडर नदी को पार करते समय खेता-भौरियाबगड़ की खष्टी देवी और आनंदी पिंडर में बह गई थीं। 15 अक्तूबर को ही खष्टी देवी का शव घटना स्थल से 500 मीटर दूर मिला था, लेकिन आनंदी का शव नहीं मिल पाया। हालांकि आनंदी की खोज के लिए एसडीआरएफ की टीम भी यहां पहुंची थी, लेकिन उसका कुछ पता नहीं चल पाया। बृहस्पतिवार को थराली बाजार में पुल के नीचे पुलिस ने एक महिला का शव बरामद किया था, जिसकी शिनाख्त आनंदी के रूप में हुई है। थानाध्यक्ष सुभाष जखमोला ने बताया के आनंदी के भाई प्रकाश राम ने शव की पहचान की है।